**บันทึกรายงานการประชุมสภาเทศบาลตำบลสำราญ**

**สมัยสามัญ สมัยที่ ๔ ครั้งที่ ๑ ประจำปี พ.ศ. ๒๕๖๔**

**วันที่ ๒๙ ตุลาคม ๒๕๖๔ เวลา ๐๙.๐๐ น. เป็นต้นไป**

**ณ ห้องประชุมสภาเทศบาลตำบลสำราญ (ชั้น ๒)**

**------------------------------------------**

**ผู้มาประชุม**

1. นายสุรศักดิ์ สิทธิรัตน์ ณ นครพนม ประธานสภาเทศบาลตำบลสำราญ
2. นายสมเดช คำหอม รองประธานสภาเทศบาลตำบลสำราญ
3. นายวราวิทย์ บริหาร เลขานุการสภาเทศบาลตำบลสำราญ
4. นายชัยชนะ ศรีวิเศษ สมาชิกสภาเทศบาลตำบลสำราญ
5. นายทักษ์ นันทภักดิ์ สมาชิกสภาเทศบาลตำบลสำราญ
6. นายธีระศักดิ์ ยาวะโนภาส สมาชิกสภาเทศบาลตำบลสำราญ
7. นายประมูล จำปารัตน์ สมาชิกสภาเทศบาลตำบลสำราญ
8. นางสาวภัทราภรณ์ สำโรง สมาชิกสภาเทศบาลตำบลสำราญ
9. นายวรสันต์ ไชยวิเศษ สมาชิกสภาเทศบาลตำบลสำราญ
10. นางสาวศิริมงคล แทบท้าว สมาชิกสภาเทศบาลตำบลสำราญ
11. นายสมศักดิ์ กุมภาศรี สมาชิกสภาเทศบาลตำบลสำราญ
12. นายเอกลักษณ์ ศรีวิเศษ สมาชิกสภาเทศบาลตำบลสำราญ

**ผู้เข้าร่วมประชุม**

1. นายสมยศ ศรีวิเศษ รองนายกเทศมนตรีตำบลสำราญ
2. นายณัฐนันท์ ไชยวิเศษ รองนายกเทศมนตรีตำบลสำราญ
3. นางสาวกนกอร พรมชาติ ผู้อำนวยการกองสาธารณสุข และสิ่งแวดล้อม รักษาราชการแทนปลัดเทศบาล
4. นางจุฑามาศ คำอ้อ หัวหน้าสำนักปลัดเทศบาล
5. นางเสาวลักษณ์ นกทวี นักวิชาการเกษตรชำนาญการ รักษาราชการแทนผู้อำนวยการกองส่งเสริมการเกษตร
6. นายศักดิ์ชาย สุสิลา หัวหน้าฝ่ายแบบแผนและก่อสร้าง รักษาราชการแทนผู้อำนวยการกองช่าง
7. นางศศิพิมพ์ วงษ์ศิลป์ นักจัดการงานทั่วไปชำนาญการ
8. นางรัตนา คำนนท์ นักวิเคราะห์นโยบายและแผนชำนาญการ
9. นางสาวพจนี ศรีวิเศษ ผู้ช่วยเจ้าพนักงานธุรการ

**ผู้เข้าร่วมประชุม ( กำนัน/ผู้ใหญ่บ้าน/ประชาชน)**

-ไม่มา

-๒-

**เริ่มประชุม** เวลา ๐๙.๐๐ น.

**ระเบียบวาระที่ ๑ เรื่อง ประธานแจ้งให้ที่ประชุมทราบ**

-

**ระเบียบวาระที่ ๒ เรื่อง รับรองรายงานการประชุมครั้งที่ผ่านมา**

**ประธานสภาฯ** ให้สมาชิกทุกท่านได้ตรวจดูเอกสารรายงานการประชุมครั้งที่ผ่านมานะครับ

ตามที่แจกให้ มีสมาชิกท่านใดเห็นควรแก้ไขเพิ่มเติมอะไรหรือไม่ครับ ถ้าไม่มีผมจะขอมติที่ประชุมในการรับรอง

รายงานการประชุมสมัยสามัญ สมัยที่ ๓ ครั้งที่ ๑ ประจำปี พ.ศ. ๒๕๖๔ เมื่อวันที่ ๒๗ กันยายน ๒๕๖๔

**มติที่ประชุม เห็นชอบ ๑๒ เสียง**

**ไม่เห็นชอบ - เสียง**

**งดออกเสียง - เสียง**

**ระเบียบวาระที่ ๓ กระทู้ถาม**

**-**

**ระเบียบวาระที่ ๔ เรื่อง ที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

**-**

**ระเบียบวาระที่ ๕ เรื่อง เสนอเพื่อพิจารณา**

**ประธานสภาฯ** **๕.๑ พิจารณาให้ความเห็นชอบขอต่อใบอนุญาตดูดดทราย**

**(บริษัทยโสธรทรายทอง**

ตามหนังสืออำเภอเมืองยโสธรที่ ยส ๐๑๑๘/ว๑๓๒๙ ลงวันที่ ๗ ตุลาคม

๒๕๖๔ เรื่อง ขอความเห็นชอบเกี่ยวกับการขอต่อใบอนุญาตดูดทราย/หนังสือที่ดินจังหวัดยโสธร

ที่ ๐๐๒๐.๕/๑๖๕๘๙ ลงวันที่ ๒๗ เมษายน ๒๕๖๔ และหนังสือประชาคมหมู่บ้าน บ้านบ่อหมู่ที่ ๑๐ เรื่อง

ประชาคมขอต่อใบอนุญาตดูดทรายของบริษัทยโสธรทรายทอง จำกัด ด้วยจังหวัดยโสธรได้แจ้งว่า บริษัทยโสธรทรายทอง จำกัด ยื่นขอต่อใบอนุญาตดูดทรายบริเวณแม่น้ำชี บ้านบ่อ หมู่ที่ ๑๐ ตำบลสำราญ อำเภอเมือง จังหวัดยโสธร เนื้อที่ ๒-๐-๐ ไร่ ตามคำขอที่ ๔๐๓๑/๒๕๖๔ ลงวันที่ ๙ เมษายน ๒๕๖๔ จำนวน ๑ แปลง

อำเภอเมืองยโสธรจึงขอความร่วมมือจากเทศบาลตำบลสำราญ กำนัน ผู้ใหญ่บ้าน หมู่ที่ ๑๐ ได้พิจารณาว่าเห็นชอบให้ผู้ประกอบการดูดทรายในบริเวณดังกล่าวหรือไม่ โดยความเห็นดังกล่าวต้องตั้งอยู่บนฐานของความสุจริต เสมอภาค และพิจารณาตามหลักวิชาการเพื่อประโยชน์ของชุมชนโดยตรง และผลเป็นประการใดให้รายงานอำเภอเมืองยโสธรทราบด้วย

ตามหนังสือประชุมประชาคมขอต่อใบอนุญาตดูดทรายของบริษัทยโสธรทรายทอง จำกัด ลงวันที่ ๙ ตุลาคม ๒๕๖๔ มติที่ประชุมเห็นชอบให้บริษัทยโสธรทราย จำกัด ดำเนินการต่อไป รายละเอียดตามรายงานการประชุมประชาคม บ้านบ่อ หมู่ที่ ๑๐ รายละเอียดให้ท่านสมาชิกได้ตรวจสอบเอกสารรายงานการประชุม บ้านบ่อ หมู่ที่ ๑๐ ที่แจกให้นะครับ

**ประธานสภาฯ** มีสมาชิกท่านใดมีข้อสอบถามเพิ่มเติมหรือไม่

**ที่ประชุม** -ไม่มี

-๓-

**ประธานสภาฯ** ถ้าไม่มีผมขอมติที่ประชุมสภาเทศบาลตำบลสำราญ **เรื่อง พิจารณาให้ความเห็นชอบขอต่อใบอนุญาตดูดทราย (บริษัทยโสธรทรายทอง)**

**มติที่ประชุม เห็นชอบ ๑๒ เสียง**

**ไม่เห็นชอบ - เสียง**

**งดออกเสียง - เสียง**

**ประธานสภาฯ** **๕.๒. พิจารณาให้ความเห็นชอบขออนุมัติโอนงบประมาณรายจ่ายประจำปี พ.ศ. ๒๕๖๕ (กองส่งเสริมการเกษตร)**

ขอเชิญ นักวิชาเกษตร ชี้แจงรายละเอียดเกี่ยวกับการขออนุมัติโอนงบ

ประมาณรายจ่ายประจำปี พ.ศ. ๒๕๖๕ (กองส่งเสริมการเกษตร)

**นักวิชาการเกษตร** ตามที่ สำนักงานเทศบาลตำบลสำราญ ได้ตั้งเทศบัญญัติ เรื่องงบประมาณรายจ่ายประจำปีงบประมาณ พ.ศ. 2565 โดยได้รับอนุมัติและประกาศใช้บังคับ แล้วนั้น

**ข้อเท็จจริง**

กองส่งเสริมการเกษตร มีความจำเป็นต้องขออนุมัติโอนงบประมาณมาตั้งจ่ายเป็นรายการใหม่ เพื่อจัดซื้อครุภัณฑ์คอมพิวเตอร์ เนื่องจากชำรุดใช้งานไม่ได้เนื่องจากเกิดเหตุการณ์ไฟฟ้าลัดวงจรทำให้เครื่องคอมพิวเตอร์เสียหายและไม่สามารถซ่อมแซมได้ กองส่งเสริมการเกษตรมีความจำเป็นต้องเบิกจ่าย เพื่อให้สอดคล้องกับแนวทางการบริหารงานและงบประมาณรายจ่ายรายละเอียด โดยขออนุมัติโอนเงินงบประมาณเพื่อตั้งจ่ายเป็นรายการใหม่ ในกองส่งเสริมการเกษตร แผนงาน การเกษตร งานส่งเสริมการเกษตร งบลงทุน หมวด ครุภัณฑ์ ประเภท ครุภัณฑ์คอมพิวเตอร์ และจัดซื้อครุภัณฑ์งานบ้านงานครัว (เครื่องตัดหญ้าแบบข้อแข็ง)เนื่องจากไม่เพียงพอต่องานที่ได้รับผิดชอบ ดังรายการต่อไปนี้

**กองส่งเสริมการเกษตร โอนเพิ่ม เป็นเงิน ๓๑,๕๐๐ บาท**

๑. แผนงานการเกษตร งานส่งเสริมการเกษตร งบลงทุน หมวดค่าครุภัณฑ์ ประเภท ครุภัณฑ์คอมพิวเตอร์ ก่อนโอนเพิ่มคงเหลือ ๐ บาท โอนเพิ่ม ๒๒,๐๐๐ บาท รวมหลังโอนเพิ่ม เป็นเงิน ๒๒,๐๐๐ บาท โดยมีคุณลักษณะ ดังนี้

๑.๑ มีหน่วยประมวลผลกลาง(CPU)ไม่น้อยกว่า ๔ แกนหลัก (๔ core)โดยมีความเร็วสัญญาณนาฬิกาพื้นฐานไม่น้อยกว่า ๒.๘ GHz และมีเทคโนโลยีเพิ่มสัญญาณนาฬิกาได้ในกรณีที่ต้องใช้ความสามารถในการประมวลผลสูง จำนวน ๑ หน่วย

๑.๒ หน่วยประมวลผลกลาง(CPU) มีหน่วยความจำแบบ Cache Memory รวมในระดับ (Level) เดียวกันขนาดไม่น้อยกว่า ๘ MB

๑.๓ มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง หรือดีกว่า ดังนี้

- เป็นแผงวงจรเพื่อแสดงภาพแยกจากแผงวงจรหลักที่มีหน่วยความจำ ขนาดไม่น้อยกว่า ๒ GB หรือ

- มีหน่วยประมวลผลเพื่อแสดงภาพติดตั้งอยู่ภายในหน่วยประมวลผลกลาง แบบ Graphics Processing ที่สามารถใช้หน่วยความจำหลักในการแสดงภาพขนาดไม่น้อยกว่า ๒ GB หรือ

- มีหน่วยประมวลผลเพื่อแสดงภาพที่มีความสามารถในการใช้หน่วยความจำหลักในการแสดงภาพขนาดไม่น้อยกว่า ๒ GB

๑.๔ มีหน่วยความจำหลัก(RAM) ชนิด DDR๔ หรือดีกว่า มีขนาดไม่น้อยกว่า ๔ GB

-๔-

๑.๕ มีหน่วยจัดเก็บข้อมูล ชนิด SATA หรือดีกว่า ขนาดความจุไม่น้อยกว่า ๑ TB หรือชนิด Solid State Drive ขนาดความจุไม่น้อยกว่า ๑๒๐ GB จำนวน ๑ หน่วย

๑.๖ มี DVD-RW หรือดีกว่า จำนวน ๑ หน่วย

๑.๗ มีช่องเชื่อมต่อระบบเครือข่าย(Network Internet) แบบ ๑๐/๑๐๐/๑๐๐๐ Base – T หรือดีกว่า จำนวนไม่น้อยกว่า ๑ ช่อง

๑.๘ มีช่องเชื่อมต่อ (Interface) แบบ USB ๒.๐ หรือดีกว่า ไม่น้อยกว่า ๓ ช่อง

๑.๙ มีแป้นพิมพ์และเมาส์

๑.๑๐ มีจอแสดงภาพขนาดไม่น้อยกว่า ๑๙ นิ้ว จำนวน ๑ หน่วย

๒. แผนงานการเกษตร งานส่งเสริมการเกษตร งบลงทุน หมวด ค่าครุภัณฑ์ ประเภทครุภัณฑ์งานบ้านงานครัว (เครื่องตัดหญ้าแบบข้อแข็ง) ตามมาตรฐานครุภัณฑ์งานบ้านงานครัว ก่อนโอนเพิ่มคงเหลือ 0 บาท โอนเพิ่ม ๙,๕๐๐ บาท รวมหลังโอน เป็น ๙,๕๐๐ บาท โดยมีคุณสมบัติดังนี้

๒.๑ เป็นเครื่องตัดหญ้าแบบสะพาย

๒.๒ เครื่องยนต์ขนาดไม่น้อยกว่า ๑.๔ แรงม้า

๒.๓ ปริมาณกระบอกสูบไม่น้อยกว่า ๓๐ ซีซี

๒.๔ พร้อมใบมีด

**กองส่งเสริมการเกษตร โอนลด เป็น ๓๑,๕๐๐ บาท**

๑. แผนงานการเกษตร งานส่งเสริมการเกษตร งบดำเนินงาน หมวดค่าวัสดุ ประเภท วัสดุการเกษตร ก่อนโอนลดคงเหลือ ๓๕,๐๐๐.- บาท โอนลด ๓๑,๕๐๐ บาท รวมหลังโอนลด เป็นเงิน **๓,๕๐๐**บาท

**ข้อระเบียบ**

ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.

๒๕๔๑ และที่แก้ไขเพิ่มเติม หมวด ๔ ข้อ ๒๗ “การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

**ประธานสภาฯ** มีสมาชิกท่านใดสงสัยหรือจะสอบถามอะไรเพิ่มเติมหรือไม่ครับจากการ

ได้รับฟังชี้แจงจากนักวิชาการเกษตรชี้แจงแล้วเนื่องจากพึ่งจะเริ่มต้นปีงบประมาณ เรื่องการโอนงบประมาณผม

ว่ามันยังไม่เหมาะสมนะครับ แต่ผมก็เห็นถึงความจำเป็นในการปฏิบัติงาน ในการโอนงบประมาณอนุมัติซื้อ

เครื่องคอมพิวเตอร์เพื่อความสะดวกและรวดเร็วในการปฏิบัติราชการและอยากสอบถามว่าเครื่องตัดหญ้าของกองส่งเสริมการเกษตรมีกี่เครื่องและใช้งานได้กี่เครื่องและมีความจำเป็นเร่งด่วนอะไรหรือไม่ที่ต้องขออนุมัติโอนงบประมาณซื้อเครื่องตัดหญ้าเพิ่ม

**นักวิชาการเกษตร** กองส่งเสริมการเกษตรมีเครื่องตัดหญ้า ๒ เครื่องค่ะใช้งานได้ทั้ง ๒ เครื่องค่ะ เมื่อก่อนก็เพียงพอต่อภาระงานแต่ตอนนี้ภาระงานของเราเพิ่มขึ้นเป็นบางช่วง จึงอยากขออนุมัติซื้อเครื่องตัดหญ้าเพิ่มอีก ๑ เครื่อง เพื่อความรวดเร็วในการปฏิบัติงานต่อไปค่ะ

**ประธานสภาฯ** มีสมาชิกท่านใดมีข้อสงสัยและสอบถามเพิ่มเติมหรือไม่ครับ

-๕-

**นายวรสันต์ ไชยวิเศษ สท.เขต ๑** ผมเห็นด้วยในการขออนุมัติซื้อเครื่องคอมพิวเตอร์เนื่องจากมีความจำเป็นในการปฏิบัติงานครับ ส่วนเครื่องตัดหญ้าผมไม่เห็นด้วย เรามีอยู่ ๒ เครื่องและใช้งานได้ทั้ง ๒ เครื่อง ผมว่ามันก็เพียงพอในการปฏิบัติงานเพราะงานก็มีเพิ่มจากเดิมเป็นบางช่วง และก็ไม่ได้ทำทุกวันผมว่ายังไม่มีความจำเป็นที่จะซื้อเพิ่มอีก ครับ

**นายสมศักดิ์ กุมภาศรี สท.เขต ๒** ผมเห็นควรซื้อเครื่องคอมพิวเตอร์ เนื่องจากมีความจำเป็นจริงๆในการทำงานส่วนเครื่องตัดหญ้ามีอยู่แล้ว ๒ เครื่อง ก็ใช้ไปก่อนครับ

**ประธานสภาฯ** มีสมาชิกท่านใดมีข้อสงสัยและสอบถามเพิ่มเติมหรือไม่ครับ ถ้าไม่มีผมจะขอมติที่ประชุม**พิจารณาให้ความเห็นชอบขออนุมัติโอนงบประมาณรายจ่ายประจำปี พ.ศ. ๒๕๖๕ ครุภัณฑ์เครื่องคอมพิวเตอร์ (กองส่งเสริมการเกษตร)**

**มติที่ประชุม เห็นชอบ ๑๒ เสียง**

**ไม่เห็นชอบ - เสียง**

**งดออกเสียง - เสียง**

**ประธานสภาฯ** ขอมติที่ประชุม**พิจารณาให้ความเห็นชอบขออนุมัติโอนงบประมาณรายจ่ายประจำปี พ.ศ. ๒๕๖๕ เครื่องตัดหญ้าแบบข้อแข็ง (กองส่งเสริมการเกษตร)**

**มติที่ประชุม เห็นชอบ - เสียง**

**ไม่เห็นชอบ ๑๒ เสียง**

**งดออกเสียง - เสียง**

**ประธานสภาฯ ๕.๓ พิจารณาให้ความเห็นชอบขออนุมัติจ่ายขาดเงินสะสมเพื่อใช้ใน**

**การป้องกันและควบคุมการแพร่ระบาดของโรคติดเชื้อไวรัสโคโรนา ๒๐๑๙ (COVID – ๑๙)**

**ประธานสภา ฯ** ขอเชิญเลขานุการสภาฯ ชี้แจงระเบียบฯ

**เลขานุการสภาฯ** ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การ

ฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. ๒๕๔๗ และ แก้ไขเพิ่มเติม

(ฉบับที่ 4) พ.ศ. ๒๕61 “ ข้อ ๘๙ องค์กรปกครองส่วนท้องถิ่นอาจใช้ จ่ายเงินสะสมได้โดยได้รับอนุมัติจากสภา

ท้องถิ่น ภายใต้เงื่อนไข ดังต่อไปนี้ (๑) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครอง

ส่วน ท้องถิ่นซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ ขององค์กร

ปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของ ประชาชน ทั้งนี้ต้องเป็นไปตาม

แผนพัฒนาขององค์กรปกครองส่วนท้องถิ่น หรือตามที่ กฎหมายกำหนด (๒) ได้ส่งเงินสมทบกองทุนส่งเสริม

กิจการขององค์กรปกครองส่วนท้องถิ่นแต่ ละประเภทตามระเบียบแล้ว (๓) ให้กันเงินสะสมสำรองจ่ายเป็น

ค่าใช้จ่ายด้านบุคลากรไม่น้อยกว่าสามเดือน และกันไว้อีกร้อยละสิบของงบประมาณรายจ่ายประจำปีนั้น เพื่อ

เป็นค่าใช้จ่ายในการ บริหารงานและกรณีที่มีสาธารณภัยเกิดขึ้น (๔) เมื่อได้รับอนุมัติให้ใช้จ่ายเงินสะสมแล้ว

องค์กรปกครองส่วนท้องถิ่นต้อง ดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หาก

ไม่ ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป ทั้งนี้ ให้องค์กรปกครอง

ส่วนท้องถิ่นใช้จ่ายเงินสะสม โดยคำนึงถึงฐานะการเงิน การคลังขององค์กรปกครองส่วนท้องถิ่นและ

เสถียรภาพในระยะยาว

-๖-

**ประธานสภาฯ**  เชิญผู้อำนวยการกองสาธารณสุข และสิ่งแวดล้อม รักษาราชการแทนปลัดเทศบาล

ในฐานะเจ้าหน้าที่งบประมาณรายงานเงินสะสมและเงินทุนสำรองเงินสะสม ณ วันที่ ๓๐ กันยายน ๒๕๖๔

**ผู้อำนวยการกองสาธารณสุขฯ รักษาราชการแทนปลัดเทศบาล** ในขณะนี้เทศบาลตำบลสำราญมี

ยอดเงินสะสม ณ วันที่ ๓๐ กันยายน ๒๕๖๔ ๑๖,๒๖๗,๑๘๔.๙๘ บาท

เงินสะสมที่สามารถนำไปบริหารได้ จำนวน ๑๑,๓๖๐,๔๖๙.๙๒ บาท

หัก รายการเงินกันสะสมไว้เพื่อจ่ายตามระเบียบฯ ฉบับที่ ๔ ข้อ ๘๙ (๓)

เงินสะสมที่ได้รับการอนุมัติและอยู่ระหว่างดำเนินการ

สำรองงบบุคลากร ๓ เดือน จำนวน ๔,๘๔๔,๒๐๕ บาท

สำรองเป็นค่าใช้จ่ายในการบริหารและกรณีสาธารณภัย ๕,๑๒๐,๐๐๐ บาท

รวม ๙,๙๖๔,๒๐๕ บาท

๑๐% ของเทศบัญญัติงบประมาณรายจ่ายประจำ ๒๕๖๕

**คงเหลือสุทธิเงินสะสมที่สามารถนำไปบริหารได้ ณ ๓๐ กันยายน ๒๕๖๔**

**จำนวน ๑,๓๙๖,๒๖๔.๙๒ บาท**

ข้อมูลเงินทุนสำรองเงินสะสม ณ วันที่ ๓๐ มิถุนายน ๒๕๖๔ จำนวน ๑๕,๘๖๐,๖๒๖.๖๔ บาท

เงินทุนสำรองสะสม ณ วันที่ ๓๐ กันยายน ๒๕๖๓ จำนวน ๑๕,๔๒๖,๒๖๓.๕๔ บาท

บวก เงินทุนสำรองเงินสะสมประจำปีงบประมาณ ๒๕๖๔ จำนวน ๓๙๔,๓๔๙.๓๕ บาท

หัก ร้อยละ ๑๕ ของประมาณรายจ่ายประจำปี ๒๕๖๕ จำนวน ๗,๖๘๐,๐๐๐ บาท

(๕๑,๒๐๐,๐๐๐\*๑๕%)

**คงเหลือสุทธิเงินทุนสำรองเงินสะสมที่สามารถนำไปบริหารได้ ณ ๑ ตุลาคม ๒๕๖๔**

**ยอด ๗,๗๔๒,๒๖๓.๕๔ บาท**

รายละเอียดดูตามเอกสารที่แจกให้ค่ะ

**ประธานสภาฯ** เชิญ ผู้อำนวยการกองสาธารณสุข และสิ่งแวดล้อมชี้แจงรายละเอียดเกี่ยวกับ

การขออนุมัติจ่ายขาดเงินสะสมเพื่อใช้ในการป้องกันและควบคุมการแพร่ระบาดของโรคติดเชื้อไวรัสโคโรนา

๒๐๑๙ (COVID – ๑๙)

**ผู้อำนวยการกองสาธารณสุขและสิ่งแวดล้อม** ตามที่ได้มีประกาศสถานการณ์ฉุกเฉินในทุกเขตท้องที่ทั่ว

ราชอาณาจักรตั้งแต่ ๒๖ มีนาคม พ.ศ. ๒๕๖๓ เนื่องด้วยการะบาดของโรคติดเชื้อไวรัสโคโรนา ๒๐๑๙ หรือโรค

โควิด ๑๙ ที่ติดต่อได้ง่ายและเป็นอันตรายอย่างมากต่อชีวิตของผู้ได้รับเชื้อและต่อมาได้ขยายระยะเวลาการ

บังคับใช้ประกาศสถานการณ์ฉุกเฉินดังกล่าวเป็นคราวๆ ออกไปอย่างต่อเนื่อง และนายกรัฐมนตรีได้ลงนามใน

ข้อกำหนดออกตามความในมาตรา ๙ แห่งพระราชกำหนดการบริหารราชการในสถานการณ์ฉุกเฉิน พ.ศ.

๒๕๔๘ (ฉบับที่ ๑๗) ประกาศลงวันที่ ๖ มกราคม ๒๕๖๔ โดยให้มีผลวันที่ ๗ มกราคม พ.ศ. ๒๕๖๔ เป็นต้นไป

ซึ่งได้กำหนดการยกระดับการบังคับใช้มาตรการป้องกันโรคและนายกรัฐมนตรี ได้ประกาศ เรื่อง การขยาย

ระยะเวลาการประกาศสถานการณ์ฉุกเฉินในทุกเขตท้องที่ทั่วราชอาณาจักร (คราวที่ ๑๑) ลงวันที่ ๓๐ มีนาคม

๒๕๖๔ ซึ่งได้ตรวจสอบพบผู้ติดโรคจำนวนมากสถานการณ์การระบาดของโรคจึงยังคงเป็นสถานการณ์ฉุกเฉินที่

เป็นภัยคุกคามความปลอดภัยและความสงบเรียบร้อยของประชาชน ความมั่นคงปลอดภัยด้านสาธารณสุข

และระบบเศรษฐกิจและสังคมของประเทศ กรณีจึงมีความจำเป็นที่จะต้องคงไว้ซึ่งมาตรการที่เข้มข้นและมี

ประสิทธิภาพในการเฝ้าระวังและสอบสวนโรค รวมทั้งควบคุมการแพร่ระบาดของโรคเพื่อความมั่นคงปลอดภัย

ทางด้านสาธารณสุขของประเทศ ประกอบกับประกาศจังหวัดยโสธร เรื่อง แก้ไขเพิ่มเติมประกาศจังหวัดยโสธร

-๗-

เรื่อง มาตรการเร่งด่วนในการป้องกันและควบคุมการแพร่ระบาดโรคติดเชื้อไวรัสโคโรนา๒๐๑๙(COVID – ๑๙)

เพิ่มเติม (ฉบับที่ ๔๔) ลงวันที่ ๑๕ ตุลาคม ๒๕๖๔ นั้น และสถานการณ์โรคติดเชื้อไวรัสโคโรนา ๒๐๑๙

(COVID – ๑๙) จังหวัดยโสธร (EOC COVID – ๑๙) ๒๖ ตุลาคม ๒๕๖๔ พบผู้ป่วยยืนยันสะสมระลอกใหม่

(๑ เมษายน ๒๕๖๔) ๕,๗๘๐ ราย ผู้ป่วยสะสม ๔,๗๕๙ ราย อำเภอเมืองยโสธรพบผู้ป่วยติดเชื้อรายใหม่

๒๙ ราย ผู้ป่วยสะสม ๑,๑๖๕ ราย ในเขตพื้นที่ตำบลสำราญ พบผู้ป่วยยืนยัน ๙๐ ราย ข้อมูล ณ

วันที่ ๑๕ ตุลาคม ๒๕๖๔

เพื่อป้องกันและควบคุมโรคติดเชื้อไวรัสโคโรนา ๒๐๑๙ (COVID-๑๙) ตามอำนาจหน้าที่ ตามพระราชบัญญัติกำหนดแผนและขั้นตอนการกระจายอำนาจแก่องค์กรปกครองส่วนท้องถิ่น พ.ศ. ๒๕๔๒ มาตรา ๑๖ (๑๙) เทศบาล องค์การบริหารส่วนตำบล และเมืองพัทยา มีอำนาจหน้าที่ในการสาธารณสุข การอนามัย ครอบครัว และการรักษาพยาบาล เพื่อเป็นการดำเนินการป้องกันและควบคุมการแพร่และการระงับการระบาดของโรคติดเชื้อไวรัสโคโรนา ๒๐๑๙ (COVID-๑๙) ที่ติดต่อได้ง่ายและเป็นอันตรายอย่างมากทั้งชีวิตของผู้ที่ได้รับเชื้อ เนื่องจากเทศบาลตำบลสำราญมีประชาชนผู้เจ็บป่วยด้วยโรคนี้และมีผู้สัมผัสใกล้ชิดผู้ติดเชื้อและกระจายออกสู่บุคคลอื่นเป็นวงกว้าง ซึ่งถือเป็นเหตุสาธารณภัยทางการแพทย์และสาธารณสุข ดังนั้น เพื่อเป็นการดำเนินการเชิงรุกในการป้องกันการและควบคุมแพร่ระบาดของไวรัสโคโรนา ๒๐๑๙ (COVID – ๑๙) ให้ทันต่อสถานการณ์ ตามบทบาทหน้าที่ขององค์กรปกครองส่วนท้องถิ่น มีหน้าที่ในการป้องกันและควบคุมและระงับโรคติดต่อ ประกอบกับหนังสือซักซ้อมแนวทางการดำเนินการและการใช้จ่ายงบประมาณในการดำเนินการป้องกันและควบคุมโรคติดเชื้อไวรัสโคโรนา ๒๐๑๙ (COVID – ๑๙) ที่ มท.๐๘๐๘.๒/ว.๔๑๑๖ ลงวันที่ ๑๙ กรกฎาคม ๒๕๖๔ กองสาธารณสุขและสิ่งแวดล้อม เทศบาลตำบลสำราญ จึงได้จัดทำโครงการเฝ้าระวังและควบคุมการแพร่ระบาดของโรคติดเชื้อไวรัสโคโรนา ๒๐๑๙ (COVID – ๑๙) เชิงรุกในเขตเทศบาลตำบลสำราญ ประจำปีงบประมาณ ๒๕๖๕ ขึ้น

**๒. ข้อเท็จจริง**

ด้วยในวันพฤหัสบดีที่ ๘ ตุลาคม ๒๕๖๔ ที่ผ่านมา ซึ่งเจ้าหน้าที่และพนักงานเทศบาลตำบลสำราญได้ลงพื้นที่บูรณาการการปฏิบัติงานการทำงานร่วมกันกับสาธารณสุขจังหวัดยโสธร สาธารณสุขอำเภอเมืองยโสธร โรงพยาบาลส่งเสริมสุขภาพตำบลสว่าง และโรงพยาบาลส่งเสริมสุขภาพตำบลอำเภอเมืองยโสธร ในการตรวจคัดกรองแบบ Antigen test kil หรือ ATK ด้วยชุดตรวจการติดเชื้อโควิด-๑๙ ที่สามารถทดสอบได้ในเบื้องต้น และจากการทดสอบใช้เวลารอผลเพียง ๑๕ – ๓๐ นาที ผลปรากฏว่าพบผู้ติดเชื้อโควิด-๑๙ จำนวน ๑ ราย และในวันเสาร์ที่ ๙ ตุลาคม ๒๕๖๔ ได้ตรวจพบผู้ติดเชื้อโควิด-๑๙ จำนวน ๖ ราย และต่อมาก็ยังคงตรวจคัดกรองพบผู้ติดเชื้อโควิด-๑๙ เพิ่มขึ้นเรื่อยๆ ส่งผลกระทบต่อการดำรงชีวิตของประชาชนในพื้นที่เป็นอย่างมาก ทั้งนี้ กองสาธารณสุขและสิ่งแวดล้อม จึงมีความประสงค์ขออนุมัติจ่ายขาดเงินสะสมเพื่อใช้ในการป้องกันและควบคุมการแพร่ระบาดของโรคติดเชื้อไวรัสโคโรนา ๒๐๑๙ (COVID – ๑๙) ในเขตพื้นที่ตำบลสำราญ

**๓. ระเบียบข้อกฎหมาย**

๑. ดำเนินการตามอำนาจหน้าที่ตามพระราชบัญญัติเทศบาล พ.ศ. ๒๔๙๖ แก้ไขเพิ่มเติม มาตรา ๕๐ (๔) มีหน้าที่ป้องกันและระงับโรคติดต่อ พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ มาตรา ๑๖ (๑๙) เทศบาล องค์การบริหารส่วนตำบล และเมืองพัทยามีอำนาจหน้าที่ในการสาธารณสุข การอนามัยครอบครัวและการรักษาพยาบาล

-๘-

๒. ระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ.๒๕๖๐ ข้อ ๑๕ องค์กรปกครองส่วนท้องถิ่นสามารถเบิกจ่ายค่าใช้จ่ายต่างๆ ที่เกิดขึ้นในการป้องกันและควบคุมโรคติดต่อ ดังนี้

(๑) ยา เวชภัณฑ์ และวัสดุที่ใช้ในการป้องกันควบคุมโรคติดต่อ เช่น ถุงมือยางหรือหนังผ้าปิดปากหรือปิดจมูก รองเท้ายางหุ้มส้นสูงใต้เข่า (รองเท้าบู๊ต) หรือเสื้อกันฝน

(๒) เครื่องแต่งกายและอุปกรณ์ในการปฏิบัติงานของบุคลากรที่ปฏิบัติงานโดยคำนึงถึงความจำเป็น เหมาะสม และประหยัด หมวด ๗ การใช้จ่ายงบประมาณเพื่อการช่วยเหลือประชาชน ข้อ ๑๘ กรณีเกิดสาธารณภัยฉุกเฉิน จำเป็นเร่งด่วน ให้องค์กรปกครองส่วนท้องถิ่นเบิกจ่ายจากงบกลาง ประเภทเงินสำรองจ่าย ในข้อบัญญัติหรือเทศบัญญัติงบประมาณรายจ่ายประจำปี โดยโครงการ ไม่จำเป็นต้องอยู่ในแผนพัฒนาท้องถิ่น

๓. ระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น (ฉบับที่ ๒) พ.ศ.๒๕๖๑ ข้อ ๖ กรณีเกิดสาธารณภัยในพื้นที่ขององค์กรปกครองส่วนท้องถิ่น ไม่ว่าจะมีการประกาศเขตการให้ความช่วยเหลือผู้ประสบภัยพิบัติกรณีฉุกเฉินหรือไม่ก็ตาม องค์กรปกครองส่วนท้องถิ่นสามารถดำเนินการช่วยเหลือประชาชนในเบื้องต้น โดยฉับพลันทันที เพื่อการดำรงชีพ หรือบรรเทาความเดือดร้อนเฉพาะหน้า หรือระงับสาธารณภัย หรือเพื่อคุ้มครองชีวิตและทรัพย์สิน หรือป้องกันภยันตรายที่จะเกิดแก่ประชาชน ได้ตามความจำเป็น ภายใต้ขอบอำนาจหน้าที่ตามกฎหมาย โดยไม่ต้องเสนอคณะกรรมการพิจารณา

๔. หนังสือกระทรวงการคลังด่วนที่สุดที่ กค ๐๔๐๒.๔/ว๑๖๐ ลงวันที่ ๕ ตุลาคม ๒๕๖๓ เรื่องการกำหนดหลักเกณฑ์การใช้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน

๕. ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.๒๕๔๗ ข้อ ๙๑ ภายใต้บังคับข้อ ๘๙ ในกรณีฉุกเฉินที่มีสาธารณภัยเกิดขึ้น ให้ผู้บริหารท้องถิ่นอนุมัติให้จ่ายขาดเงินสะสมได้ตามความจำเป็นในขณะนั้น โดยให้คำนึงถึงฐานะการเงิน การคลังขององค์กรปกครองส่วนท้องถิ่นนั้น

6. ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560 ข้อ 79 วรรคสอง การซื้อหรือจ้างตามวรรคหนึ่ง ในกรณีที่มีความจำเป็นเร่งด่วนที่เกิดขึ้นโดยไม่ได้คาดหมายไว้ก่อน และไม่อาจดำเนินการตามปกติได้ทัน ให้เจ้าหน้าที่หรือผู้ที่รับผิดชอบในการปฏิบัติงานนั้นดำเนินการไปก่อนแล้วรีบรายงานขอความเห็นชอบต่อหัวหน้าหน่วยงานของรัฐ และเมื่อหัวหน้าหน่วยงานของรัฐให้ความเห็นชอบแล้ว ให้ถือว่ารายงานดังกล่าวเป็นหลักฐานการตรวจรับโดยอนุโลม

๗. หนังสือกระทรวงมหาดไทย ด่วนที่สุดที่ มท ๐๘๐๘.๒/ว ๑๕๕๒ ลงวันที่ ๑๖ มีนาคม ๒๕๖๓ เรื่อง แนวทางปฏิบัติในการควบคุมเพื่อสังเกตอาการของผู้เดินทางกลับจากประเทศที่เป็นเขตโรคติดต่อหรือเป็นพื้นที่ระบาดต่อเนื่อง กรณีโรคติดเชื้อไวรัส โคโรนา ๒๐๑๙ หรือโรคโควิด ๑๙

๘. หนังสือกระทรวงมหาดไทย ด่วนที่สุดที่ มท ๐๘๐๘.๒/ว ๑๖๒๐ ลงวันที่ ๑๗ มีนาคม ๒๕๖๓ เรื่อง ยกเว้นการใช้จ่ายเงินสะสมในการควบคุมเพื่อสังเกตอาการของผู้เดินทางกลับจากประเทศที่เป็นเขตโรคติดต่อหรือเป็นพื้นที่ระบาดต่อเนื่อง กรณีโรคติดเชื้อไวรัส โคโรนา ๒๐๑๙ หรือโรคโควิด ๑๙

๙. หนังสือด่วนที่สุดที่ มท ๐๘๐๘.๒/ว๑๗๒๗ ลงวันที่ ๒๑ มีนาคม ๒๕๖๓ เรื่องซักซ้อมแนวทางปฏิบัติการใช้จ่ายงบประมาณขององค์กรปกครองส่วนท้องถิ่นในการป้องกัน และควบคุมโรคติดต่อ กรณีโรคติดเชื้อไวรัส โคโรนา ๒๐๑๙ หรือโรคโควิด ๑๙

-๙-

๑๐. หนังสือด่วนที่สุดที่ มท ๐๒๑๑.๓/ว๑๗๓๓ ลงวันที่ ๒๒ มีนาคม ๒๕๖๓ เรื่องมาตรการป้องกัน และลดความเสี่ยงในการแพร่ระบาดของโรคติดเชื้อไวรัสโคโรนา ๒๐๑๙ เข้าสู่หมู่บ้าน/ชุมชน

๑๑. หนังสือด่วนที่สุด ที่ กค (กวจ) ๐๔๐๕.๒/ว๑๑๕ ลงวันที่ ๒๗ มีนาคม ๒๕๖๓ เรื่องการดำเนินการกรณีการจัดซื้อยา เวชภัณฑ์ที่มิใช่ยา หรืออุปกรณ์การแพทย์ หรือการจัดจ้างเพื่อให้ได้มาซึ่งพัสดุสำหรับการป้องกัน ควบคุม หรือรักษาโรคติดเชื้อไวรัสโคโรนา ๒๐๑๙ หรือโรคโควิด ๑๙

๑๒. หนังสือกระทรวงมหาดไทยด่วนที่สุดที่ มท ๐๘๐๘.๒/ว๑๙๙๒ ลงวันที่ ๑ เมษายน ๒๕๖๓ เรื่องแนวทางการจัดหาอาหารในการดำเนินการป้องกันและควบคุมโรคติดเชื้อไวรัส โคโรนา ๒๐๑๙ หรือโรคโควิด ๑๙

**๔. ข้อพิจารณา**

ขออนุมัติจ่ายขาดเงินสะสม เพื่อใช้ในการป้องกันและควบคุมการแพร่ระบาดของโรคติดเชื้อไวรัสโคโรนา ๒๐๑๙ (COVID – ๑๙) เงินสะสมที่สามารถนำไปบริหารได้ ณ ๓๐ กันยายน ๒๕๖๔ จำนวน ๑,๓๙๖,๒๖๔.๙๒ บาท ตามแบบรายงานการใช้จ่ายเงินสะสมขององค์กรปกครองส่วนท้องถิ่น เทศบาลตำบลสำราญ อำเภอเมืองยโสธร จังหวัดยโสธร ดำเนินการจัดซื้อ จัดจ้างในงานที่เกี่ยวข้องกับการป้องกันและควบคุมการแพร่ระบาดของโรคติดเชื้อไวรัสโคโรนา ๒๐๑๙ (COVID – ๑๙)

**แผนประมาณการใช้จ่ายเงินสะสม**

**กองสาธารณสุขและสิ่งแวดล้อม เทศบาลตำบลสำราญ อำเภอเมืองยโสธร จังหวัดยโสธร**

**วงเงินงบประมาณ ๑,๒๙๕,๗๕๐ (หนึ่งล้านสองแสนเก้าหมื่นห้าพันเจ็ดร้อยห้าสิบบาทถ้วน) ระยะเวลา ประจำปีงบประมาณ ๒๕๖๕**

**(๑ ตุลาคม ๒๕๖๔ – ๓๐ กันยายน ๒๕๖๕)**

|  |  |  |  |
| --- | --- | --- | --- |
| **แผนงาน/กิจกรรม** | **แผนการใช้จ่ายงบประมาณ** | | |
| **รวม (บาท)** | **ปีงบประมาณ** | **หมายเหตุ** |
| ๑. แผนงานการควบคุมการแพร่ระบาดของโรคติดต่อเชื้อไวรัสโคโรนา ๒๐๑๙ (COVID – ๑๙)  - จัดซื้อเครื่องพ่นยาฆ่าเชื้อโรคติดเชื้อไวรัสโคโรนา ๒๐๑๙ (COVID – ๑๙) จำนวน ๑ เครื่อง | ๑๐๐,๐๐๐ | ๒๕๖๕ |  |
| ๒. การดำเนินการเชิงรุกในการป้องกันและควบคุมโรคติดเชื้อไวรัสโคโรนา ๒๐๑๙ (COVID – ๑๙) ให้ทันต่อสถานการณ์การแพร่ระบาดของโรค ตามบทบาทหน้าที่ขององค์กรปกครองส่วนท้องถิ่น  สนับสนุนการดำเนินงานเฝ้าระวังสอบสวนและควบคุมการแพร่ระบาดของโรคติดเชื้อไวรัสโคโรนา ๒๐๑๙ (COVID – ๑๙) โดยจัดหาวัสดุ อุปกรณ์ ป้องกันการติดเชื้อ ตามแนวทางในการสอบสวนและควบคุมโรคของกรมควบคุมโรคกระทรวงสาธารณสุข  ๒.๑ ถุงมือทางการแพทย์ จำนวน ๑๐๐ กล่องๆละ ๒๙๐บาท  ๒.๒ ชุดป้องกันตนเอง (PPE) จำนวน ๕๐๐ ชุดๆละ ๓๕๕ บาท  ๒.๓ เจลแอลกอฮอล์ขวดปั๊ม (ขนาด ๕๐๐ ml) จำนวน ๑,๐๐๐ ขวดๆละ ๑๖๕ บาท  ๒.๔ ชุดตรวจคัดกรองค้นหาโรคติดเชื้อไวรัสโคโรนา ๒๐๑๙ (COVID – ๑๙)  จำนวน ๓,๖๐๐ testๆละ ๑๘๐ บาท  ๒.๕ หน้ากากอนามัยทางการแพทย์ จำนวน ๔๕๐ กล่องๆละ ๑๒๕ บาท  ๒.๖ หน้ากาก KN ๙๕ (Protective mask) จำนวน ๑,๐๐๐ ชิ้นๆละ ๒๐ บาท | ๒๙,๐๐๐  ๑๗๗,๕๐๐  ๑๖๕,๐๐๐  ๖๔๘,๐๐๐  ๕๖,๒๕๐  ๒๐,๐๐๐ | ๒๕๖๕ |  |
| **รวมจำนวนเงินทั้งสิ้น (หนึ่งล้านสองแสนเก้าหมื่นห้าพันเจ็ดร้อยห้าสิบบาทถ้วน)** | **๑,๑๙๕,๗๕๐** |  |  |

**หมายเหตุ ค่าใช้จ่ายทุกรายการสามารถถัวเฉลี่ยกันได้**

-๑๐-

**ผู้อำนวยการกองสาธารณสุข และสิ่งแวดล้อม** ดิฉันได้รับมอบหมายจากนายกเทศมนตรีตำบลสำราญ ในการเร่งตรวจและค้นหาผู้ป่วยให้รวดเร็ว และในวันที่ ๑๒ ตุลาคม ๒๕๖๔ ได้ร่วมประชุมกับท่านนายอำเภอเมืองยโสธร และสาธารณสุขอำเภอเมืองยโสธรได้มติที่ประชุมมีมาตรการให้ทำการตรวจหาผู้ติดเชื้อเชิงรุก ประชาชนบ้านบาก หมู่ ๘,๑๑ และบ้านหัวคำ หมู่ที่ ๔ ให้ครบและเร่งด่วนเชิงรุกในการควบคุม ป้องกันการติดเชื้อไวรัสโคโรนา ๒๐๑๙ (โควิด-๑๙) เพื่อให้ประชาชนกลุ่มเสี่ยงสูงได้รับการเฝ้าระวัง คัดกรองเบื้องต้นด้วย ATK ติดตามดูแลอย่างใกล้ชิด ให้ความรู้ด้านการระบาดของโรค (โควิด-๑๙) เพื่อไม่ให้เป็นพาหะนำโรคระบาดในชุมชน โดยมีกลุ่มเป้าหมาย คือประชาชนกลุ่มเสี่ยงในหมู่บ้านในเขตเทศบาลตำบลสำราญ จำนวน ๑๑ หมู่บ้าน และพนักงานเทศบาล ลูกจ้างประจำ และพนักงานจ้างของเทศบาลตำบลสำราญ

**นายวรสันต์ ไชยวิเศษ สท.เขต ๒** ผมเห็นด้วย เนื่องจากเป็นการระบาดขนาดใหญ่ทั้งตำบลสำราญ อยากให้หามาตรการเร่งป้องกัน ควบคุมโรคให้เร็วที่สุด และให้มีการจัดทำรายงานรายรับ - รายจ่าย รายละเอียดการดำเนินงาน เพื่อรายงานให้สภาเทศบาลตำบลสำราญทราบ

**ผู้อำนวยการกองสาธารณสุข และสิ่งแวดล้อม** รับทราบค่ะ

**ประธานสภาฯ** ให้ตรวจสอบการใช้งบประมาณให้ประหยัดและรอบคอบในการดำเนินการช่วยเหลือประชาชนที่ได้รับความเดือดร้อน และต้องมีการวางแผนในการใช้จ่ายงบประมาณรายจ่ายถ้ามีเหตุการณ์ระบาดของโรค (โควิด-๑๙) เกิดขึ้นมาอีก

**ประธานสภาฯ** ชุดตรวจซื้อ ๓,๖๐๐ ชุด ใช้ไปกี่ชุด

**ผู้อำนวยการกองสาธารณสุข และสิ่งแวดล้อม** ใช้ในการตรวจให้กับประชาชน หมู่ ๔,๘,๑๑ จำนวน ๑,๕๐๐ ชุด รวมทั้งแม่ค้าในตลาดสดเทศบาลตำบลสำราญ และคณะผู้บริหารได้พิจารณาให้การช่วยเหลือเยียวยาเป็นถุงยังชีพให้กับประชาชนที่ได้รับผลกระทบ

**ประธานสภาฯ** มีท่านใดมีข้อเสนอแนะหรือสอบถามเพิ่มเติมอีกหรือไม่ถ้าไม่มีจะขอมติที่ประชุม

**พิจารณาให้ความเห็นชอบขออนุมัติจ่ายขาดเงินสะสมเพื่อใช้ในการป้องกันและควบคุมการแพร่ระบาดของ**

**โรคติดเชื้อไวรัสโคโรนา ๒๐๑๙ (COVID – ๑๙) (กองสาธารณสุขและสิ่งแวดล้อม)**

**มติที่ประชุม เห็นชอบ - เสียง**

**ไม่เห็นชอบ ๑๒ เสียง**

**งดออกเสียง - เสียง**

**ประธานสภาฯ** **๕.๔ พิจารณาให้ความเห็นชอบขออนุมัติจ่ายขาดเงินสะสม ประจำปี พ.ศ. ๒๕๖๕ (กองช่าง)**

เชิญ หัวหน้าฝ่ายแบบแผนชี้แจงรายละเอียดเกี่ยวกับการขออนุมัติจ่ายขาดเงินสะสมประจำปี พ.ศ. ๒๕๖๕

**หัวหน้าฝ่ายแบบแผน และก่อสร้าง** ตามหนังสือร้องทุกข์แจ้งความเดือดร้อนของชาวบ้านที่ประสบปัญหาได้รับความเดือดร้อน ดังกล่าวฯ เทศบาลตำบลสำราญจึงมีความจำเป็นที่จะขออนุมัติงบประมาณ ในการจ่ายขาดเงินสะสมประจำปี พ.ศ. ๒๕๖๕ เพื่อดำเนินการจัดทำโครงการก่อสร้าง งานด้านโครงสร้างพื้นฐาน ที่อยู่ภายในเขตพื้นที่รับผิดชอบของเทศบาลตำบลสำราญ

-๑๑-

**ข้อเท็จจริง**

เทศบาลตำบลสำราญ มีความจำเป็นที่จะดำเนินการจัดซื้อจัดจ้างตามโครงการก่อสร้างดังกล่าว ตามงานด้านโครงสร้างพื้นฐาน ที่อยู่ภายในเขตรับผิดชอบของเทศบาลตำบลสำราญ เพื่อให้เป็นไปตามยุทธศาสตร์และแนวทางการพัฒนาที่กำหนดไว้ให้ลุล่วงตามวัตถุประสงค์ และช่วยในการแก้ไขปัญหาและความเดือดร้อนของประชาชนในพื้นที่ ที่ประสบปัญหา ตามหนังสือร้องทุกข์แจ้งความเดือดร้อนของชาวบ้าน ในพื้นที่ๆได้รับความเดือดร้อน โดยได้เสนอขออนุมัติจ่ายขาดเงินสะสม ในการดำเนินการตามรายละเอียดโครงการฯดังกล่าว ในวงเงินรวมทั้งสิ้น ๑๐๐,๐๐๐ บาท (หนึ่งแสนบาทถ้วน) ตามเอกสารรายละเอียดบัญชีโครงการฯ ที่แนบท้ายนี้ เพื่อช่วยแก้ไขปัญหาและความเดือดร้อนของประชาชนโดยเร่งด่วนต่อไป

**ข้อระเบียบ**

จึงอาศัยระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น (ฉบับที่ ๒) พ.ศ. ๒๕๔๘ ข้อ ๘๙ หนังสือกระทรวงมหาดไทย ที่มท ๐๘๐๘.๒/ ว ๓๑๖๑ ลงวันที่ ๑๒ ตุลาคม ๒๕๕๓ เรื่องซักซ้อมความเข้าใจเกี่ยวกับการใช้จ่ายเงินสะสมขององค์กรปกครองส่วนท้องถิ่น หนังสือกระทรวงมหาดไทย ที่มท ๐๘๐๘.๒/ ว ๒๑๕๐ ลงวันที่ ๒๗ พฤษภาคม ๒๕๕๖ เรื่องซักซ้อมความเข้าใจเกี่ยวกับการใช้จ่ายเงินสะสม และหนังสือกระทรวงมหาดไทย ที่มท ๐๘๐๘.๒/ ว ๒๐๒๙ ลงวันที่ ๒๕ กรกฎาคม ๒๕๕๗ เรื่องซักซ้อมความเข้าใจเกี่ยวกับการใช้จ่ายเงินสะสมขององค์กรปกครองส่วนท้องถิ่น เพื่อขออนุมัติจ่ายขาดเงินสะสม ประจำปี พ.ศ. ๒๕๖๕ ในวงเงินรวมทั้งสิ้น ๑๐๐,๐๐๐ บาท (หนึ่งแสนบาทถ้วน) โดยแยกตามรายละเอียดบัญชีโครงการฯ แนบท้ายนี้

**ข้อพิจารณา**

การขออนุมัติจ่ายขาดเงินสะสม ประจำปี พ.ศ. ๒๕๖๕ ในครั้งนี้วงเงินรวมทั้งสิ้น ๑๐๐,๐๐๐ บาท (หนึ่งแสนบาทถ้วน) ซึ่งมีรายละเอียดโครงการ ปรากฏตามรายละเอียดบัญชีโครงการฯ ที่แนบท้ายบันทึกนี้

#### รายละเอียดโครงการฯ การขออนุมัติจ่ายขาดเงินสะสมประจำปี พ.ศ. ๒๕๖๕

กองช่าง ตั้งไว้ ๑๐๐,๐๐๐ บาท (หนึ่งแสนบาทถ้วน)

**๑. ประเภทงานทาง ถนน (คสล.) ตั้งไว้ ๑๐๐,๐๐๐ บาท**

**๑. โครงการก่อสร้างถนนคอนกรีตเสริมเหล็ก (คสล.) บ้านหนองนางตุ้ม หมู่ที่ ๖ ตั้งไว้ ๑๐๐,๐๐๐ บาท**

เพื่อจ่ายเป็นค่า ก่อสร้างถนนคอนกรีตเสริมเหล็ก (คสล.) สายจากถนน คสล. (เดิม) – บ้านหัวคำ หมู่ที่ ๔ ขนาดกว้าง ๓.๐๐ เมตร ยาว ๕๘.๐๐ เมตร หนา ๐.๑๕ เมตร หรือรวมพื้นที่ก่อสร้างฯไม่น้อยกว่า ๑๗๔ ตารางเมตร (ตามรายละเอียด และแบบแปลนของ ทต.สำราญ กำหนด) รวมเป็นเงินค่าก่อสร้างฯ ทั้งสิ้น ๑๐๐,๐๐๐ .- บาท

**ประธานสภาฯ** มีท่านใดมีข้อสงสัยหรือจะสอบถามเพิ่มเติมอีกหรือไม่

**รองประธานสภาฯ** เห็นด้วยให้จ่ายขาดเงินสะสม เพราะเป็นการแก้ไขปัญหาความเดือดร้อนให้กับประชาชนที่ได้รับผลกระทบดังกล่าว

-๑๒-

**นายชัยชนะ ศรีวิเศษ สท.เขต ๒**  เห็นด้วยให้จ่ายขาดเงินสะสมตามที่เสนอขอ

**ประธานสภาฯ** มีท่านใดมีข้อเสนอแนะหรือสอบถามเพิ่มเติมอีกหรือไม่ถ้าไม่มีจะขอมติที่ประชุม **พิจารณาให้ความเห็นชอบขออนุมัติจ่ายขาดเงินสะสม ประจำปี พ.ศ. ๒๕๖๕ (กองช่าง)**

**มติที่ประชุม เห็นชอบ - เสียง**

**ไม่เห็นชอบ ๑๒ เสียง**

**งดออกเสียง - เสียง**

**ประธานสภาฯ** **๕.๕ เรื่องเสนอเพื่อทราบ**

* **รายงานการติดตามและประเมินผลแผนพัฒนาเทศบาลตำบล**

**สำราญ ปีงบประมาณ ๒๕๖๔ (รอบเดือนตุลาคม ๒๕๖๓ -กันยายน ๒๕๖๔ )**

ขอเชิญ นักวิเคราะห์นโยบายและแผนชี้แจงรายละเอียดเกี่ยวกับรายงาน

การติดตามและประเมินผลแผนพัฒนาเทศบาลตำบลสำราญ ประจำปีงบประมาณ ๒๕๖๔ รอบเดือนตุลาคม- ๒๕๖๓ – เดือนกันยายน ๒๕๖๔) ที่เสนอมา

**นักวิเคราะห์ฯ** การติดตามและประเมินผลถือว่ามีความสำคัญและจำเป็นต่อการดำเนินงานพัฒนาองค์กรปกครองส่วนท้องถิ่น เนื่องจากการติดตามและประเมินผลเป็นการประเมินผลงานของปีที่ผ่านมา ว่ามีความสอดคล้องกับแผนงานที่ได้วางไว้เอาไว้หรือไม่ รวมทั้งการมีส่วนร่วมของภาคประชาชนอย่างแท้จริง เทศบาลตำบลสำราญ ในฐานะองค์กรปกครองส่วนท้องถิ่นมีภาระหน้าที่ ที่จะต้องให้การบริการแก่ประชาชน จึงจำเป็นที่จะต้องมีการจัดทำแผนติดตามและประเมินผล เพื่อวัดถึงประสิทธิภาพ ประสิทธิผลของการดำเนินการในด้านต่างๆ เพื่อใช้เปรียบเทียบการทำงานของปีที่ผ่านมาอีกด้วยเพื่อให้การดำเนินงานขององค์กรปกครองส่วนท้องถิ่นเป็นไปอย่างมีประสิทธิภาพและประสิทธิผล มีความโปร่งใส ผลการดำเนินงานเป็นไปตามเป้าหมายที่กำหนดไว้ และเกิดประโยชน์สูงสุดต่อประชาชนในท้องถิ่น ซึ่งระบบการติดตามและประเมินผล นับเป็นสิ่งที่มีความสำคัญอย่างยิ่งที่จะช่วยให้เราทราบผลการดำเนินงานว่าบรรลุวัตถุประสงค์ และเป้าหมายที่ต้องการมากน้อยเพียงใด การดำเนินงานประสบผลสำเร็จมีประสิทธิภาพหรือไม่ ผลจากการติดตามและประเมินผลจะใช้เป็นข้อมูลในการปฏิบัติงานและใช้เป็นแนวทางในการปรับปรุงแก้ไขการปฏิบัติงาน ช่วยให้การจัดทำแผนพัฒนาท้องถิ่นของตนเองเป็นไปอย่างมีประสิทธิภาพ และมีทิศทางการพัฒนาที่ตรงต่อความต้องการของประชาชนในท้องถิ่นอย่างแท้จริง

เทศบาลตำบลสำราญ จึงถือปฏิบัติตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติมถึง (ฉบับที่ ๓) พ.ศ. ๒๕๖๑ (๕)

การติดตามและประเมินผลจึงเป็นเครื่องมือที่สำคัญสำหรับผู้บริหารที่จะได้ทราบถึงผลการปฏิบัติงานในช่วงเวลาที่ผ่านมา ซึ่งผลจากการติดตามและประเมินผล ตลอดจนข้อเสนอแนะที่ได้จะเป็นแนวทางที่ผู้บริหารจะนำไปปรับปรุงการบริหารงานในอนาคตได้เป็นอย่างดี

**วัตถุประสงค์ของการติดตามและประเมินผล**

๒.๑ เพื่อติดตามความก้าวหน้าผลการดำเนินโครงการ

๒.๒ เพื่อติดตามผลการใช้จ่ายงบประมาณที่ใช้ในการดำเนินโครงการ

๒.๓ เพื่อรับทราบผลสัมฤทธิ์ที่เกิดขึ้นจากการดำเนินงาน และความพึงพอใจของประชาชนต่อผลการดำเนินงานของเทศบาลตำบลสำราญ

๒.๔ เพื่อรับทราบระดับผลสำเร็จในการจัดทำแผนพัฒนาเทศบาลตำบลสำราญ

๒.๕ เพื่อรับทราบปัญหาอุปสรรคตลอดจนผลกระทบที่เกิดขึ้นจากการดำเนินงาน มาใช้เป็นแนวทางการแก้ไข ปรับปรุงผลการดำเนินงานให้มีประสิทธิภาพยิ่งขึ้น

๒.๖ สรุปผลการติดตามและประเมินผลโครงการ เพื่อนำไปสู่การประเมินยุทธศาสตร์การพัฒนาของเทศบาลตำบลสำราญว่าบรรลุวัตถุประสงค์ และเป้าหมายที่กำหนดไว้หรือไม่

๒.๗ เพื่อใช้เป็นข้อเสนอแนะผู้บริหารในการจัดทำแผนพัฒนาท้องถิ่นปีต่อไป

-๑๓-

**ขอบเขตการติดตามและประเมินผล**

ติดตามและประเมินผลกิจกรรม/โครงการตามแผนพัฒนาเทศบาลตำบลสำราญ ประจำปีงบประมาณ ๒๕๖๔ ตามยุทธศาสตร์การพัฒนาของเทศบาลตำบลสำราญ ๘ ด้าน ดังนี้

๓.๑ การพัฒนาด้านโครงสร้างพื้นฐาน

๓.๒ การพัฒนาส่งเสริมคุณภาพชีวิตและเสริมสร้างเศรษฐกิจฐานราก

๓.๓ การพัฒนาสังคมอยู่เย็นเป็นสุข

๓.๔ การพัฒนาการวางแผนการส่งเสริมการลงทุนพาณิชยกรรมและการท่องเที่ยว

๓.๕ การพัฒนาการบริหารจัดการและอนุรักษ์ทรัพยากรธรรมชาติสิ่งแวดล้อม

๓.๖ การพัฒนาการส่งเสริมศาสนา อนุรักษ์ศิลปะ วัฒนธรรม จารีตประเพณีและภูมิปัญญาท้องถิ่น

๓.๗ การพัฒนาการบริหารจัดการองค์กรปกครองส่วนท้องถิ่น

๓.๘ การพัฒนาประชาธิปไตยและกระบวนการประชาสังคม

**ประชากรในการติดตามและประเมินผล** ประชาชนในเขตตำบลสำราญ

**พื้นที่การติดตามและประเมินผล** ในเขตตำบลสำราญ

**ระยะเวลาการติดตามและประเมินผล** ภายในปีงบประมาณ ๒๕๖๔

**ขั้นตอนการดำเนินงาน**

๑ การขออนุมัติแผนการติดตามและประเมินผลแผนพัฒนาเทศบาลตำบลประจำปีพร้อมแผนดำเนินงานการติดตามและประเมินผลประจำปีงบประมาณ ๒๕๖๔

.๒ การจัดประชุมคณะกรรมการติดตามและประเมินผลแผนพัฒนาเทศบาลตำบล เพื่อกำหนดแนวทาง วิธีการในการดำเนินการติดตามและประเมินผลแผนพัฒนา

.๓ การประเมินตนเองในการจัดทำแผนยุทธศาสตร์ของเทศบาลตำบล จะทำการประเมินและรายงานทุกครั้งหลังจากที่ได้ประกาศใช้แผนยุทธศาสตร์แล้ว โดยจะเป็นการประเมินตนเอง

.๔ การติดตามความก้าวหน้าผลการดำเนินโครงการตามแผนพัฒนาเทศบาลตำบลสำราญประจำปีงบประมาณ ๒๕๖๔

.๕ การสำรวจความพึงพอใจของประชาชนในเขตตำบลสำราญ ต่อผลการดำเนินงานของเทศบาลตำบลในภาพรวม

.๖ รวบรวมข้อมูลและสรุปผลการติดตามและประเมินผลแผนพัฒนาเทศบาลตำบลสำราญ ประจำปีงบประมาณ ๒๕๖๔ นำเสนอต่อคณะกรรมการติดตามและประเมินผลแผนพัฒนาท้องถิ่น

.๗ จัดประชุมคณะกรรมการติดตามและประเมินผลแผนพัฒนาเทศบาลตำบล เพื่อพิจารณาและสรุปผลการติดตามและประเมินผลแผนพัฒนาเสนอผู้บริหารท้องถิ่น

๘ รายงานผลการติดตามและประเมินผลแผนพัฒนาเทศบาลตำบลสำราญ ประจำปีงบประมาณ ๒๕๖๔ ต่อนายกเทศมนตรีตำบล เพื่อให้นายกเทศมนตรีตำบลสำราญเสนอต่อคณะกรรมการพัฒนาเทศบาลตำบล

.๙ ประกาศผลการติดตามและประเมินผลแผนพัฒนาเทศบาลตำบลสำราญ ประจำปีงบประมาณ ๒๕๖๔ ให้ประชาชนทราบโดยทั่วกันภายในปีงบประมาณ ๒๕๖๔

**ผลการดำเนินงาน**

**-๑๔-**

สรุปผลการติดตามผลการดำเนินโครงการตามแผนพัฒนาเทศบาลตำบลสำราญ ประจำปีงบประมาณ ๒๕๖๔ เพื่อรวบรวมข้อมูลผลการดำเนินงาน ซึ่งได้จากการติดตามผลการดำเนินงาน การติดตามการใช้จ่ายงบประมาณ การประเมินตนเองในการจัดทำแผนยุทธศาสตร์ และการประเมินความพึงพอใจของประชาชนต่อผลการดำเนินงานของเทศบาลตำบลมาสรุปเป็นภาพรวมผลการดำเนินงาน เพื่อนำเสนอต่อผู้บริหารท้องถิ่นในการตัดสินใจเกี่ยวกับการบริหารงานและทิศทางการพัฒนาท้องถิ่น ดังนี้

1. **การประเมินตนเองในการจัดทำแผนยุทธศาสตร์ของเทศบาลตำบลสำราญ**

แบบที่ ๑ การกำกับการจัดทำแผนยุทธศาสตร์ขององค์กรปกครองส่วนท้องถิ่น

**คำชี้แจง** : เป็นแบบประเมินตนเองในการจัดทำแผนยุทธศาสตร์ขององค์กรปกครองส่วนท้องถิ่น โดยจะทำการประเมินและรายงานทุกๆครั้ง หลังจากที่องค์ประกอบส่วนท้องถิ่นได้ประกาศใช้แผนยุทธศาสตร์แล้ว

|  |  |  |
| --- | --- | --- |
| ประเด็นการประเมิน | มีการดำเนินการ | ไม่มีการดำเนินการ |
| **ส่วนที่ ๑ คณะกรรมการพัฒนาท้องถิ่น** |  |  |
| ๑.มีการจัดตั้งคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | √ |  |
| ๒.มีการจัดประชุมคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | √ |  |
| ๓.มีการจัดประชุมอย่างต่อเนื่องสม่ำเสมอ | √ |  |
| ๔.มีการจัดตั้งคณะกรรมการสนับสนุนการจัดทำแผนพัฒนาท้องถิ่น | √ |  |
| ๕.มีการจัดประชุมคณะกรรมการสนับสนุนการจัดทำแผนพัฒนาท้องถิ่น | √ |  |
| ๖.มีคณะกรรมการพัฒนาท้องถิ่นและประชาคมท้องถิ่นพิจารณาร่างแบบแผนยุทธศาสตร์การพัฒนา | √ |  |
| **ส่วนที่ ๒ การจัดทำแผนการพัฒนาท้องถิ่น** |  |  |
| ๗.มีการรวบรวมข้อมูลและปัญหาสำคัญของท้องถิ่นมาจัดทำฐานข้อมูล | √ |  |
| ๘.มีการเปิดโอกาสให้ประชาชนเข้ามามีส่วนร่วมในการจัดทำแผน | √ |  |
| ๙.มีการวิเคราะห์ศักยภาพของท้องถิ่น (SWOT) เพื่อประเมินสถานภาพการพัฒนาท้องถิ่น | √ |  |

**สรุปผล ปัญหา และข้อเสนอแนะ**

ผลการติดตามและประเมินผลแผนพัฒนาเทศบาลตำบลสำราญ ประจำปีงบประมาณ ๒๕๖๔ เพื่อรวบรวมข้อมูลและวิเคราะห์ผลการดำเนินงานเทศบาลตำบลสำราญ ในภาพรวมการประมวลผลการประเมินความพึงพอใจของประชาชน ต่อผลการดำเนินงานของเทศบาลตำบลสำราญ ในภาพรวมและรายยุทธศาสตร์ โดยสรุปได้ ดังนี้

**รายงานผลการดำเนินการติดตามประเมินผลแผนพัฒนาท้องถิ่น**

จากผลการดำเนินการติดตามประเมินผลแผนพัฒนาท้องถิ่น เทศบาลตำบลสำราญได้ประเมินผลการดำเนินการตามแผนพัฒนาท้องถิ่น (พ.ศ. ๒๕๖๑ - ๒๕๖๕) ตามแผนพัฒนาท้องถิ่น (พ.ศ. ๒๕๖๑ - ๒๕๖๕) รวมจำนวนโครงการที่ดำเนินการจัดทำตามเทศบัญญัติงบประมาณรายจ่ายประจำปี พ.ศ. ๒๕๖๔ จำนวน ๑๐๐ โครงการ สรุปรายละเอียด ดังนี้

-๑๕-

ส่วนโครงการที่เบิกจ่ายให้งบประมาณประจำปี ๒๕๖๔ ให้สมาชิกทุกท่านได้ตรวจดูรายละเอียดตามคู่มือที่แจกให้นะค่ะ

**ประธานสภาฯ** มีสมาชิกท่านใดมีข้อสงสัยหรือจะสอบถามอะไรเพิ่มเติมอีกหรือไม่ครับ

**ที่ประชุม** - ไม่มี

**มติที่ประชุม** - รับทราบ

**ระเบียบวาระที่ ๖** **เรื่อง อื่นๆ**

**ประธานสภาฯ** มีท่านใดมีเรื่องอื่นๆ อีกหรือไม่

**เชิญ ผู้อำนวยการกองสาธารณสุขและสิ่งแวดล้อม** กองสาธารณสุขและสิ่งแวดล้อม ขอเรียนเชิญท่านนายกเทศมนตรี คณะผู้บริหาร ประธานสภาเทศบาล รองประธานสภาเทศบาล เลขานุการสภาเทศบาล สมาชิกสภาเทศบาล หัวหน้าส่วนราชการ และเจ้าหน้าที่ทุกท่าน หลังจากเลิกประชุมสภาร่วมมอบถุงยังชีพให้กับเจ้าหน้าที่เทศบาลตำบลสำราญที่กักตัว และประชาชนบ้านบาก หมู่ ๘ หมู่ ๑๑ ณ วัดบ้านบากค่ะ

**ประธานสภาฯ** ขอเชิญทุกท่านเข้าร่วมแจกถุงยังชีพร่วมกัน และขอขอบคุณ คณะผู้บริหาร สมาชิกสภาเทศบาล หัวหน้าส่วนราชการ และเจ้าหน้าที่ทุกท่าน ที่ให้ความร่วมมือในการประชุมสภาเทศบาลตำบลสำราญในครั้งนี้ ในการประชุมสภาเทศบาลตำบลสำราญครั้งต่อไป สภาเทศบาลตำบลสำราญจะมีหนังสือนัดหมายในครั้งต่อไป ผมขอปิดประชุมครับ

**ที่ประชุม** รับทราบ

**เลิกประชุม เวลา ๑๒.๓๐ น.**

(ลงชื่อ) ผู้จดรายงานการประชุมสภาเทศบาลตำบลสำราญ

(นายวราวิทย์ บริหาร)

เลขานุการสภาเทศบาลตำบลสำราญ

คณะกรรมการตรวจรายงานการประชุมประจำสภาเทศบาลตำบลสำราญ ได้ตรวจสอบรายงานการประชุมสภาเทศบาลตำบลสำราญครั้งนี้แล้ว เห็นว่าถูกต้อง เมื่อวันที่ ๑ พฤศจิกายน ๒๕๖๔

(ลงชื่อ) ประธานคณะกรรมการ

(นายประมูล จำปารัตน์)

(ลงชื่อ) คณะกรรมการ (ลงชื่อ) คณะกรรมการ

(นายวรสันต์ ไชยวิเศษ) (นางสาวศิริมงคล แทบท้าว)

รายงานการประชุมสภาเทศบาลตำบลสำราญ สมัยสามัญ สมัยที่ ๔ ครั้งที่ ๑ ประจำปี พ.ศ. ๒๕๖๔ เมื่อวันที่ ๒๙ ตุลาคม ๒๕๖๔ ครั้งนี้ ได้นำเสนอต่อสภาเทศบาลตำบลสำราญรับรองแล้ว

เมื่อวันที่...........เดือน...........................พ.ศ. ๒๕๖๔

(ลงชื่อ)

(นายสุรศักดิ์ สิทธิรัตน์ ณ นครพนม)

ประธานสภาเทศบาลตำบลสำราญ